เงินบาทเปิด 31.77/79 บาท
ธนาคารซีไอเอ็มบีไทย รายงาน เงินบาทเปิด 31.77/79 คาดร่วงต่อตามยูโร มองกรอบ 31.75-31.85
22 มิ.ย. 2555

ธนาคารซีไอเอ็มบีไทย รายงาน เงินบาทเปิด 31.77/79 คาดร่วงต่อตามยูโร มองกรอบ 31.75-31.85
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.77/79 บาท/ดอลลาร์ อ่อนค่าลงจากช่วงเย็นวานนี้ที่ปิดตลาดที่ระดับ 31.68/70 บาท/ดอลลาร์ 
แนวโน้มการเคลื่อนไหวของเงินบาทวันนี้คาดว่าจะอ่อนค่าต่อตามทิศทางเงินยูโรที่ร่วงลงเมื่อเทียบกับดอลลาร์ เนื่องจากตัวเลขเศรษฐกิจโดยภาพรวมทั้งของจีน ยุโรป และสหรัฐฯ ออกมาไม่ค่อยดี ทำให้นักลงทุนเกิดความไม่มั่นใจ
"บาทคงอ่อนตามยูโร จากตัวเลขเศรษฐกิจ เช่น ภาคการผลิตของจีน ยุโรป อเมริกาดูไม่ค่อยดี คนจึงกังวลต่อการถดถอยของเศรษฐกิจโลก ทำให้ดอลลาร์ขึ้น Safe haven currency ยูโรจึงอ่อน บาทก็อ่อนตาม" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 80.12/15 เยน/ดอลลาร์ ส่วนเงินยูโรอยู่ที่ระดับ 1.2562/2566 ดอลลาร์/ยูโร
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.75-31.85 บาท/ดอลลาร์